[pic] | IL-KUMMISSJONI TAL-KOMUNITAJIET EWROPEJ | Brussel 29.10.2009 KUMM(2009)594 finali KOMUNIKAZZJONI TAL-KUMMISSJONI ‘ELECTRA’Għal industrija tal-inġinerija elettrika kompetittiva u sostenibblifl-Unjoni Ewropea KOMUNIKAZZJONI TAL-KUMMISSJONI ‘ELECTRA’Għal industrija tal-inġinerija elettrika kompetittiva u sostenibblifl-Unjoni Ewropea INTRODUZZJONI Il-Kunsill tal-Kompetittività ta' Mejju 2009[1] identifika l-industrija tal-inġinerija elettrika (IIE)[2] bħala waħda mill-fatturi essenzjali għal bażi industrijali kompetittiva u b'saħħitha fl-Unjoni Ewropea (UE). L-inġinerija elettrika hija waħda mill-ikbar industriji fid-dinja. Il-prodotti jvarjaw minn sempliċi oġġetti tal-konsumatur għal turbini industrijali sofistikati ħafna, grids tal-elettriku u impjanti elettriċi. Fl-UE, l-industrija hija magħmula minn xi 200 000 intrapriża, l-iktar intrapriżi żgħar u ta' daqs medju (IŻM), li jimpjegaw madwar 2,8 miljun ruħ. Fl-2008, il-produzzjoni totali kienet tiswa EUR 411-il biljun u l-IIE kienet responsabbli għal 10 % tal-esportazzjonijiet tal-UE, li rrappreżentat bilanċ kummerċjali kemm kemm pożittiv[3]. L-UE tiġi t-tieni fil-produzzjoni dinjija tal-IIE b'21, wara ċ-Ċina (30 %) u qabel l-Istati Uniti u l-Ġappun (it-tnejn 19 %). F'termini ta' valur miżjud, qiegħda t-tieni wara l-Istati Uniti, u qabel il-Ġappun u ċ-Ċina. Il-prodotti IIE Ewropej għandhom reputazzjoni tajba għall-kwalità u l-affidabilità. Imma l-kompetituri qegħdin inaqqsu d-distakk, filwaqt li l-UE għadha ma rnexxilhiex tagħlaq id-distakk fil-kompetittività mal-Istati Uniti. Hemm bżonn ta' viżjoni magħmula apposta għall-IIE biex tinżamm u titjieb il-kompetittività tagħha mad-dinja kollha. Il-ġejjieni tal-IIE Ewropej bħala produttur tat-teknoloġiji għal firxa wiesgħa ta' applikazzjonijiet dwar l-isfruttament tal-potenzjal għoli ta' tkabbir ta' swieq partikolari fost l-oħrajn fl-infrastruttura tal-forniment tal-enerġija, binjiet effiċjenti fl-enerġija, netwerks tat-trasport, produzzjoni industrijali u l-iżvilupp ta' teknoloġiji intelliġenti biex jissodisfaw il-bżonnijiet soċjetali eżistenti u futuri. Din il-Komunikazzjoni tfassal il-potenzjal ta' tkabbir fil-medda qasira u f'dik twila ta' żmien ta' dawk is-swieq u telenka l-azzjonijiet u l-istrumenti meħtieġa biex l-IIE tibqa' kompetittiva filwaqt li tħoll il-potenzjal tal-industrija biex tikkontribwixxi għall-miri tal-bdil fil-klima tal-UE tal-2020. Hija tibni fuq ir-rakkomandazzjonijiet tar-rapport Electra tal-2008[4] u tgħaqqadhom ma' politiki tal-UE ppjanati u li għaddejjin bħalissa. Hija tqis ukoll il-Pjan Ewropew għall-Irkupru Ekonomiku[5] mmirat lejn is-sopravivenza tan-negozju u l-preservazzjoni tax-xogħlijiet fl-Ewropa fil-medda qasira ta' żmien. IL-BDIL TAL-ISFIDI F'OPPORTUNITAJIET Riċerka, żvilupp u innovazzjoni L-IIE jonqosha l-aċċess għall-RTD/innovazzjoni u l-finanzjament tagħha. Raġuni ewlenija għal dan hija n-natura b'saħħitha tal-IŻM li għandha. L-istituzzjonijiet u s-swieq finanzjarji għandhom il-ħabta li jkunu kawti bl-investiment fi proġetti RTD, b'mod partikolari fejn ikunu kkonċernati l-IŻM. Hemm għadd ta' skemi tal-UE li jappoġġjaw l-RTD/innovazzjoni, għalkemm iridu jkunu sinkronizzati aħjar[6] u kkoordinati mill-perspettivi kemm tal-forniment u kemm tad-domanda. Hemm bżonn li sħab l-Enterprise Europe Network[7] u organizzazzjonijiet għenieqed[8] jitjiebu u jipprofessjonalizzaw is-servizzi ta' appoġġ tagħhom u jintegraw aħjar IŻM innovattivi. L-għenieqed ġeneralment jissodisfaw il-bżonnijiet tal-IIE għax jipprovdu jew imexxu servizzi ta' appoġġ speċifiċi għas-settur u apposta għan-negozji[9]. Dan jinkludi l-faċilitazzjoni tal-kooperazzjoni bejn l-IŻM u l-istituti tar-riċerka, bil-promozzjoni tal-IPR[10] u t-trasferiment tat-teknoloġija. Servizzi bħal dawn għandhom jirriflettu r-rakkomandazzjoni tal-Kummissjoni dwar il-ġestjoni tal-proprjetà intellettwali f'attivitajiet tat-trasferiment tal-għarfien u l-Kodiċi ta' Prassi għall-universitajiet u organizzazzjonijiet oħrajn tar-riċerka pubblika[11]. In-negozji IIE nnifishom jistgħu jsiru iktar proattivi fl-appoġġ ta' inizjattivi ta' għenieqed u fl-għaqda ma' għenieqed. Ir-riċerka u l-innovazzjoni jistgħu jkunu stimulati wkoll bl-istrumenti fiskali, pereżempju permezz ta' inċentivi tat-taxxa jew vawċers tal-innovazzjoni, u biex jitjiebu l-kundizzjonijiet għall-investiment ta' kapital ta' riskju, pereżempju għall-business angels jew kapital ta' riskju transkonfinali. Tħassib dwar il-kapaċità ta' innovazzjoni kienu essenzjali fl-għażla tal-IIE fil-qafas tas-suq tal-prodotti u l-monitoraġġ tas-settur. Investigazzjoni għaddejja bħalissa għandha l-mira li tidentifika n-nuqqasijiet bl-istudji ta' każijiet eżemplari u anke biex jiġu analizzati minn perspettiva usa'. L-investigazzjoni se tivvaluta kif l-innovazzjoni tista' tittejjeb biex jingħelbu n-nuqqasijiet eżistenti[12]. Il-Pjattaformi Teknoloġiċi Ewropej (PTE) iservu ta' indikatur ta' valur tat-tendenzi teknoloġiċi, li jsaħħaħ l-attivitajiet ta' riċerka bi grad ogħla ta' rilevanza industrijali u pjanijiet għal teknoloġiji importanti. PTE singoli jindirizzaw il-bżonnijiet u l-isfidi tal-oqsma teknoloġiċi tagħhom u huma mistennija jirnexxu f'dawk l-oqsma fi stadju (ta' żvilupp bikri) prekompetittiv. Numru minnhom huwa partikolarment rilevanti għall-IIE[13]. Il-Pjan ta' Teknoloġija tal-Enerġija Strateġika (TES)[14] għandu l-mira li jħaffef ir-riċerka u d-dimostrazzjoni u l-użu ta' teknoloġiji b'emissjonijiet baxxi tal-karbonju permezz ta' kooperazzjoni bejn l-industrija, l-entitajiet ta' riċerka u l-gvern. Huwa jipprovdi qafas għall-qbid u l-ħżin tal-karbonju u sfidi teknoloġiċi essenzjali oħrajn tal-UE bil-ħsieb li jintlaħqu l-miri tal-bdil fil-klima tal-UE għall-2020. Ħafna mill-proposti huma relatati direttament għat-tagħmir u t-teknoloġiji tal-IIE. Il-Pjan Ewropew ta' Rkupru Ekonomiku jinkludi "investiment intelliġenti" fir-riċerka għall-appoġġ tal-innovazzjoni fil-manifattura, il-konstruzzjoni u s-setturi awtomobilistiċi, li huma affettwati partikolarment mill-kriżi u jiffaċċjaw sfidi sinifikanti fit-tranżizzjoni għal ekonomija ekoloġika. Qed jiġu stabbiliti tliet sħubijiet pubbliċi-privati li jiswew total ta' iktar minn EUR 3,2 biljun għall-promozzjoni tal-interess pubbliku b'impenn industrijali u tmexxija fid-determinazzjoni tal-attivitajiet ta' riċerka f'dawn is-setturi. L-IIE għandha tibbenefika peress li tipproduċi ħafna mit-teknoloġiji kkonċernati. Il-bżonn li jiġu fornuti u miżmuma l-ħiliet Problema serja li xxekkel l-iżvilupp tal-IIE, partikolarment ir-rendiment tal-RTD/innovazzjoni tiegħu, huwa n-nuqqas ta' inġiniera u persunal ieħor b'ħiliet kbar fit-tfassil u l-produzzjoni ta' teknoloġiji avvanzati. Dan għandu jiġi solvut sabiex tinżamm il-leadership teknoloġika tal-UE. Fil-medda qasira ta' żmien, l-Istati Membri jeħtieġ li jwaqqfu jew jintensifikaw skemi ta' taħriġ jew boroż ta' studju biex jiżguraw li l-ħiliet tal-ħaddiema ma jintilfux fil-kriżi ekonomika imma jittejbu b'antiċipazzjoni għall-irkupru eknomiku. Il-kompetittività futura tas-settur tal-inġinerija u l-kapaċità tagħha għall-forniment ta' teknoloġiji rilevanti għall-għanijiet tal-bdil fil-klima tal-UE se jiddependu largament minn kif il-kriżi taffettwa l-forza tax-xogħol eżistenti. Fil-medda twila ta' żmien, l-isfida għall-industrija, l-imsieħba soċjali, l-awtoritajiet nazzjoniali u s-sistemi ta' edukazzjoni u taħriġ[15], preferibilment b'kooperazzjoni, hija li tiġi żgurata provvista ta' ħaddiema bi kwalifiki għoljin u edukati sew b'kumbinazzjoni tajba ta' ħiliet teoretiċi u prattiċi[16]. Għal dan l-għan, l-UE qed tippromwovi bosta politiki inklużi l-inizjattiva Ħiliet Ġodda għal Impjiegi Ġodda[17], il-flessigurtà[18], it-tagħlim tul il-ħajja[19] u l-eskills[20]. Bħalissa hija qed tesplora l-fattibilità li jitwaqqfu ħiliet madwar għal mal-Ewropa kollha u mas-settur kollu u kunsilli ta' impjiegi biex jipprovdu pjattaforma għall-qsim tat-tagħrif u l-iskambju ta' prassi tajba bejn il-partijiet interessati tas-settur, l-awtoritajiet nazzjonali u dawk responsabbli għall-edukazzjoni u t-taħriġ vokazzjonali. L-isfida li tiġi żgurata forza tax-xogħol edukata sew hija rikonoxxuta wkoll mill-imsieħba soċjali Ewropej. Il-Kummissjoni se tippromwovi djalogu soċjali settorjali tal-UE bħala għodda ta' governanza tajba wkoll fis-settur tal-IIE għall-kontribuzzjoni għall-iżvilupp ta' trawwim tal-ħiliet u t-titjib tat-tqabbil tal-ħiliet. Setturi oħrajn fi sfidi simili bħas-setturi Ewropej tal-gass u tal-elettriku jistgħu jaqsmu esperjenzi pożittivi f'dan ir-rigward. Ostakli persistenti għall-mobilità fi ħdan l-UE, b'mod partikolari għar-riċerkaturi u nies b'ħiliet għoljin, qegħdin jiġu ttrattati fost l-oħrajn permezz tas-Sħubija Ewropea għar-Riċerkaturi li tnediet dan l-aħħar bħala parti miż-Żona Ewropea ta' Riċerka (ŻER). Iż-ŻER tippermetti lill-Ewropa biex titkellem b'vuċi konsistenti fil-fora internazzjonali u flimkien mas-sħab internazzjonali ewlenin. L-awtoritajiet pubbliċi fil-livelli kollha jippromwovu konġuntament u konsistentement bejn l-attivitajiet ta' kooperazzjoni tagħhom tar-riċerka u l-iżvilupp u jiżviluppaw inizjattivi konġunti li jagħtu lill-Ewropa t-tmexxija fl-indirizzar tal-isfidi globali u fl-ilħuq tal-miri ta' żvilupp sostenibbli[21]. F'dan il-kuntest, in-nuqqas ta' rikonoxximent mal-UE kollha ta' kwalifiki tal-inġiniera għadha problema mhux solvuta. Miżura importanti oħra hija d-Direttiva tal-"Karta blu"[22] li għandha l-għan li tirreaġixxi għall-fluttwazzjonijiet tal-bżonnijiet tas-suq tax-xogħol tal-UE billi toħloq proċedura flessibbli u li tħaffef għall-ammissjoni ta' speċjalisti bi kwalifiki għoljin minn barra l-UE. It-trattament tal-bdil fil-klima u l-effiċjenza tal-enerġija L-IIE hija produttur ewlieni ta' teknoloġiji effiċjenti u ambjentali. Kontribuzzjoni sostanzjali lejn l-ilħuq tal-miri tal-bdil fil-klima tal-2020 tipprovdi opportunità li tingħata spinta l-kompetittività futura tagħha u l-leadership teknoloġika tagħha madwar id-dinja[23]. L-aqwa mod huwa li l-mira tkun fuq l-effiċjenza fl-enerġija madwar it-taqsimiet kollha tas-suq, b'użu sħiħ tat-teknoloġiji li huma diġà disponibbli. Illum l-użu dirett tal-elettriku fil-kontijiet tal-binjiet, l-industriji u t-trasport huwa responsabbli għal sa 23 % tal-konsum tal-enerġija totali tal-UE[24]. Il-potenzjal sħiħ tal-iffrankar tal-enerġija sal-2020 (meta mqabbel mal-2005) ivarja bejn 25 % u 30 %[25]. Peress li madwar 80 % tal-prodotti li jiffrankaw l-enerġija installati bħalissa se jkunu għadhom f'posthom fl-2020[26], mhux biżżejjed li l-prodotti jiġu sostitwiti fi tmiem ħajjithom b'mudelli iktar effiċjenti: il-prodotti li qed jintużaw bħalissa jridu jinbidlu għall-aħjar biex jużaw tekniki iktar effiċjenti fl-enerġija. L-erba' swieq ewlenin fejn it-teknoloġiji IIE jista' diġà jkollhom impatt fuq il-provvista u d-domanda għall-enerġija - il-provviżta tal-elettriku - l-applikazzjonijiet industrijali - it-trasport - il-binjiet. Huwa primarjament f'idejn l-industrija li jiġu żviluppati u jittejbu l-prodotti u l-proċessi biex jiddaħħlu fis-swieq, imma hemm bżonn li l-awtoritajiet pubbliċi jipprovdu l-qafas xieraq: ineħħu l-ostakli regolatorji, iqajmu kuxjenza, jimmobilizzaw assi u strumenti finanzjarji, jattivaw il-forzi tas-suq u jrawmu l-iżvilupp, ir-riċerka u l-innovazzjoni teknoloġiċi. Minkejja l-kriżi ekonomika ta' bħalissa l-investiment tas-settur pubbliku u tas-settur privat meħtieġ biex ikun jiġi ffrankat ammont sostanzjali ta' enerġija se jkollu jingħata prijorità għolja. Is-Sistema tal-UE ta' Negozjar fl-Emissjonijiet (SNE)[27] biex jitnaqqsu l-emissjonijiet tal-gassijiet b'effett ta' serra tista' tagħti spinta lill-kompetittività tal-IIE bħala produttur ta' teknoloġiji li jillimitaw l-emissjonijiet ta' CO2. Programmazzjoni sostenibbli ta' SNE tista' tikkontribwixxi għall-ilħuq ta' tnaqqis ta' CO2, għall-iżvilupp teknoloġiku, għall-ħolqien ta' iktar postijiet tax-xogħol u biex jiġu evitati li l-produzzjoni titlaq mill-UE u li jkun hemm rikollokazzjoni tal-emissjonijiet tal-karbonju f'pajjiżi barra mill-UE. Barra minn hekk, mill-2013 'l hawn, id-dħul tal-Istat mis-SNE — jekk użat direttament, b'konformità mar-regoli tal-għajnuna mill-Istat — jista' jkun sors ewlieni ta' kofinanzjament għall-investimenti bl-ogħla impatt, li jillimitaw ukoll ir-riskju ta' rikollokazzjoni tal-emittenti ta' CO2. Ġenerazzjoni, trażmissjoni u distribuzzjoni tal-elettriku Impjanti tal-karburant fossili huma l-ġeneraturi ewlenin tal-elettriku fl-UE-27, bi 53,6 % tal-ġenerazzjoni elettrika grossa fl-2006[28]. Madankollu, l-effiċjenza tal-ġenerazzjoni tal-elettriku minn dawn l-impjanti għandha medja ta' inqas minn 40 %[29]. Madwar 60 % jinħela fil-ġenerazzjoni u minn 5 % sa 10 % oħra fit-trażmissjoni u d-distribuzzjoni, jiġifieri 30 % biss jilħaq lill-klijenti bħala enerġija elettrika disponibbli finali[30]. Il-fokus fuq it-titjib tal-effiċjenza medja fil-ġenerazzjoni tal-elettriku permezz tat-titjib fit-tagħmir jista' jtella' l-medja minn 40 % għal 60 % u, jekk tintuża kumbinazzjoni ta' teknoloġiji[31] tal-ġenerazzjoni tas-sħana u tal-elettriku, tista' tittella' anke sa 85 %[32]. Jekk dan jirnexxi, impjanti tal-elettriku bħal dawn jistgħu jkunu rikjesti internazzjonalment, partikolarment f'ekonomiji emerġenti bħaċ-Ċina, l-Indja u l-Brażil. Peress li tagħmir bħal dan normalment ikun installat għal tal-inqas 20-30 sena, il-waqt huwa kruċjali biex jintlaħqu r-riżultati mixtieqa. Sorsi rinnovabbli tal-enerġija qegħdin iktar iktar jitqiesu bħala alternattivi għall-karburanti fossili. It-tkabbir tagħhom jista' jkun il-mutur tal-IIE u jkollu effett fuq l-istabilità tan-netwerk, imma jeħtieġ l-iżvilupp ta' ħżin ta' enerġija dinamika fuq skala kbira. Id-direttiva dwar il-promozzjoni tal-użu tal-enerġija minn sorsi rinnovabbli[33] hija mistennija tgħin biex jitħaffef l-assorbiment tat-teknoloġiji kkonċernati mis-suq. Biex isir l-adattament għal użu deċentralizzat ta' sorsi rinnovabbli u għat-titjib tal-effiċjenza b'mod iktar ġenerali, in-netwerks tal-elettriku fl-UE jeħtieġu li jiġu modernizzati[34]. Iż-żamma u t-titjib ta' netwerks affidabbli u effiċjenti, li huma vitali għal soċjetà moderna u għas-sigurtà tal-enerġija fl-UE, se jeħtieġu investiment sostanzjali[35] f'kejl intelliġenti tal-użu u netwerks intelliġenti ħalli jiġu ġestiti sorsi ta' enerġija li jvarjaw fl-ispazju u l-ħin. L-Istati Membri għandhom iħaffu l-għoti tal-approvazzjonijiet u l-permessi għal investiment infrastrutturali kbir u jikkoordinaw proċessi ta' dan it-tip fejn ikunu ppjanati konnessjonijiet transkonfinali. It-telf fit-trasport tal-enerġija jista' jitnaqqas billi l-kurrent dirett jiġi kkonvertit għat-trasport b'distanza twila, biex jieħu post il-kurrent li jalterna, li huwa aktar adatt għal links iqsar. Il-kurrent dirett huwa partikolarment adatt jekk iċ-ċentri ta' produzzjoni jkunu 'l bogħod miċ-ċentri tal-konsum u għal operazzjonijiet taħt l-ilma, pereżempju biex jingħaqdu wind parks li jkunu 'l barra mill-kosta ma' netwerks fi ħdan il-pajjiż. Meta l-industrija ma tkunx tista' taqbel dwar awtoregolamentazzjoni, il-Kummissjoni qed tikkunsidra li tipproponi miżuri implimentattivi għal ċerti prodotti b'konsum għoli ta' enerġija użata għall-infrastruttura skont id-Direttiva EuP[36]. F'dan il-kuntest, il-Kummissjoni qed tinvestiga l-ambitu għall-introduzzjoni tar-rekwiżiti għat-trasformaturi u tagħmir relatat. Il-wajers għaddejjin bl-arbli qajmu tħassib pubbliku dwar espożizzjoni għal kampi elettromanjetiċi bi frekwenza baxxa u dibattitu ambjentali. Soluzzjoni f'ċerti każijiet hija li l-kejbils jingħaddew minn taħt l-art[37] imma din mhix xi ħaġa mifruxa. Din għandha tkun parti integrali tal-istrateġija Ewropea tan-netwerks tat-trasport, li b'hekk toħloq sinerġiji u tnaqqas l-ispejjeż u l-ammont tal-ħinijiet[38]. Tħassib ambjentali, marbut mal-leġiżlazzjoni (tal-konservazzjoni tan-natura) "Natura", irid jitqies ukoll. Ġeneralment, fil-ġenerazzjoni, it-trażmissjoni u d-distribuzzjoni tal-elettriku, il-forzi tas-suq fl-UE għadhom dgħajfa wisq u l-ostakli regolatorji jippersistu. Prerekwiżit għal iktar kompetizzjoni fis-suq tal-elettriku huwa suq intern tal-enerġija liberalizzat. Applikazzjonijiet industrijali L-industrija tikkonsma 30 % tad-domanda finali tal-enerġija fl-UE[39]. Billi jinbidlu ċerti proċessi ta' produzzjoni, jistgħu jiġu ffrankati 30 % u anki sa 65 %[40]. Biex jiġi esplorat il-potenzjal ta' tfaddil totali tal-industrija tal-UE bħala entità hemm bżonn li l-investiment f'applikazzjonijiet li huma effiċjenti fl-enerġija jitqiesu bħala deċiżjoni ta' ġestjoni strateġika, billi jintuża pereżempju l-mudell ta' ġestjoni tal-enerġija tal-ISO[41]. Iffrankar kbir fl-enerġija jista' jintlaħaq f'żewġ proċessi ta' produzzjoni ewlenin: - Muturi elettriċi jużaw sa 70 % tal-elettriku kkonsmat f'applikazzjonijiet industrijali u nofshom jistgħu jiġu armati fuq wara bi speed drives varjabbli, li jwasslu għal iffrankar sinifikanti ta' enerġija ta' sa 50 %. Barra minn hekk, madwar 12 % biss minnhom huma kkontrollati elettronikament. Miżura implimentattiva ta' Lulju 2009[42] taħt id-Direttiva tal-EuP, bl-għan li ttejjeb ir-rendiment ambjentali u tal-enerġija tal-muturi elettriċi, se tkun element essenzjali. - Ħafna mis-sħana mormija mill-proċessi industrijali jista' jiġi rkuprat u użat għall-ġenerazzjoni tal-elettriku b'turbini tal-fwar. Barra minn hekk, l-industrija tal-UE kollha kemm hi tista' ttejjeb l-effiċjenza fl-enerġija billi tagħmel użu ottimali minn tagħmir b'konsum baxx u b'effiċjenza għolja bħal sistemi ta' tidwil, muturi, kapasiters elettriċi, trasformaturi u kejbils permezz ta' awtomazzjoni u kontrolli xierqa. Proċeduri u għodod għall-monitorizzazzjoni tar-rendiment u għall-manutenzjoni tas-sistemi huma importanti wkoll f'dan ir-rigward. Trasport Is-settur tat-trasport huwa responsabbli għal madwar 30 % tad-domanda finali tal-enerġija fl-UE[43]. L-iffrankar potenzjali tal-enerġija huwa konsiderevoli: madwar 26 % sal-2020 meta mqabbla mal-2005[44]. L-ottimizzazzjoni tal-loġistika tat-trasport u l-ġestjoni tat-traffiku jistgħu jipprovdu kisbiet kbar fl-effiċjenza tal-enerġija. It-teknoloġiji IIE innovattivi jgħinu biex tiġi ffrankata l-enerġija u jitnaqqsu l-emissjonijiet ta' CO2. Il-pjanijiet ta' rkupru tal-Istati Membri għall-mitigazzjoni tal-effetti tal-kriżi tal-industrija tal-karozzi[45] għandhom impatt mhux biss fuq l-iffrankar tal-enerġija u l-emissjonijiet ta' CO2, imma wkoll għal impjiegi relatati fi ħdan l-IIE. L-Inizjattiva tal-Karozzi Ekoloġiċi fil-Pjan ta' Rkupru Ewropew toffri opportunità biex taġixxi kemm għat-teknoloġiji tal-vetturi u kemm għall-infrastruttura tad-distribuzzjoni u l-forniment tal-enerġija. Din hija sett ta' miżuri mmirati lejn il-kriżi fis-settur awtomobilistiku Ewropew. Il-pilastru ewlieni tagħha jikkonċerna l-elettrifikazzjoni tat-trasport urban u tat-toroq, tipi differenti ta' attivitajiet ta' riċerka appoġġjati mill-PTE bħall-ERTRAC (il-Kunsill Konsultattiv Ewropew għar-Riċerka dwar it-Trasport fit-Toroq) u l-EpoSS (il-Pjattaforma Teknoloġika Ewropea dwar l-Integrazzjoni ta' Sistemi Intelliġenti). L-Inizjattiva tinvolvi s-self tal-BEI lill-produtturi u l-fornituri tal-karozzi biex jiffinanzjaw l-innovazzjoni u finanzjament FP7 tar-riċerka fi sħubijiet pubbliċi-privati (għal sforzi ta' riċerka totali ta' EUR 1 bn); xi Stati Membri introduċew ukoll miżuri fuq in-naħa tad-domanda biex tingħata spinta għax-xiri ta' vetturi ġodda u biex jiġu skrepjati vetturi qodma. Minħabba l-importanza li jitnaqqsu l-emissjonijiet tal-karbonju mit-trasport fit-toroq, u l-prezz u s-sigurtà tal-provvista taż-żejt, karozzi elettriċi jistgħu jkunu alternattiva għall-magni tradizzjonali b'kombustjoni interna li jużaw karburanti fossili. Fil-medda twila ta' żmien il-produzzjoni tal-massa ta' karozzi elettriċi se tgħin lill-manifatturi tal-karozzi biex jilħqu l-miri Komunitarji tal-emissjonijiet ta' CO2 għall-karozzi tal-passiġġieri[46] u se tikkontribwixxi għall-għan ġenerali li jitnaqqsu l-emissjonijiet ta' CO2 — bil-kundizzjoni li l-elettriku jkun iġġenerat minn sorsi rinnovabbli jew b'użu baxx ta' karbonju. Minbarra l-emissjonijiet baxxi ta' gassijiet b'effett ta' serra, dawn il-vetturi m'għandhom l-ebda emissjonijiet mill-pajp ta' wara li jniġġsu bħall-partikolati u l-ossidi tan-nitroġenu u jipproduċu biss ħoss baxx. Il-vetturi elettriċi jistgħu potenzjalment jintużaw biex tinħażen l-enerġija f'sistema ta' enerġija distribwita u għalhekk jistgħu jikkontribwixxu għall-eliminazzjoni tal-quċċati tat-tagħbijiet fin-netwerk. Skont ir-rapport CARS21 ta' nofs it-terminu[47], fil-medda qasira għal dik medja ta' żmien, teknoloġiji ibridi (ibridi u ibridi li tipplaggjahom) x'aktarx li jintużaw flimkien ma' magni ta' kombustjoni interna. Fil-medda medja ta' żmien għal dik itwal, vetturi kompletament elettriċi u vetturi li jaħdmu bl-idroġenu huma l-iktar alternattivi promettenti. Madankollu, għad hemm bżonn ta' sforzi kbar biex il-karozzi elettriċi jkunu alternattiva kummerċjalment vijabbli. Ostaklu sinifikanti huwa l-prezz tal-vetturi elettriċi meta mqabbla ma' dak tal-batteriji b'densità ta' enerġija qawwija, l-investiment kontinwu fir-riċerka u l-iżvilupp, ekonomiji ta' skala żgħira fl-istadji bikrin tal-introduzzjoni fis-suq. Id-distanza żgħira ta' sewqan u infrastruttura skarsa għall-iċċarġjar huma problemi prattiċi għall-konsumaturi. Finalment hemm il-bżonn li jiġi żgurat it-tħaddim sew tas-suq intern tal-vetturi elettriċi permezz tal-adozzjoni tar-rekwiżiti ta' approvazzjoni armonizzati. Bini Il-bini kummerċjali, pubbliku u residenzjali huma responsabbli għal 40 % tad-domanda totali tal-enerġija, li iktar minn 27 % minnhom huma fil-forma ta' elettriku[48]. L-iffrankar potenzjali tal-enerġija jista' jkun ta' sa 30 % sal-2020 meta mqabbel mal-2005[49]. Ħafna minn din l-enerġija tintuża għat-tisħin (bojlers, ħiters tal-ilma) u tidwil. L-effiċjenza tal-enerġija tat-tidwil huwa kopert minn żewġ miżuri[50] taħt id-Direttiva tal-EuP, u r-regoli l-ġodda dwar l-effiċjenza minima tal-enerġija u l-ittikkettjar għall-bojlers u l-ħiters tal-ilma għandhom ikunu adottati matul ix-xhur li ġejjin. Tagħmir u sistemi ta' tidwil pubbliċi privati jikkunsmaw 20 % tad-domanda finali totali għall-elettriku. L-industriji tat-tidwil għandhom potenzjal ta' ffrankar tal-enerġija ta' bejn 30 % u 65 %[51]. Teknoloġiji moderni bħad-dajowds li jemettu d-dawl (LED) jistgħu jiffrankaw 30 % tal-konsum tal-lum sal-2015 u sa 50 % sal-2025[52]. Sistemi ta' ġestjoni tal-enerġija jistgħu jnaqqsu ħafna s-CO2 footprint tal-bini. L-isfida ewlenija hija li jinstabu soluzzjonijiet li jkopru l-bini t'issa, peress li sa 80 % tagħhom se jkunu għadhom qed jintużaw sal-2020. Ir-ritorn fuq l-investiment se jkun punt ewlieni għas-sidien u l-inkwilini tagħhom. Spiss l-investitur ma jkunx l-utent tal-bini, li jfisser li l-ispiża inizjali tista' tkun iktar importanti għalih mill-effiċjenza fl-enerġija matul ħajjet il-bini. Hemm bżonn ta' edukazzjoni ta' professjonisti fis-settur, tagħrif għall-konsumaturi, inċentivi għar-rinnovament u l-insulazzjoni ta' bini privat, impenn min-naħa tal-gvernijiet lejn it-titjib tal-effiċjenza fl-enerġija ta' bini ta' proprjetà pubblika, u regolament jew kodiċi. F'dan ir-rigward, id-Direttiva dwar ir-Rendiment tal-Enerġija tal-Bini (DREB) u r-reviżjoni tagħha hija strument Komunitarju ewlieni għall-indirizzar tal-effiċjenza tal-enerġija tal-bini. Ir-riżultati jistgħu jintlaħqu bi prodotti u sistemi flessibbli u b'effiċjenza għolja (tagħmir domestiku, tisħin, ventilazzjoni, eċċ), l-ottimizzazzjoni tat-trasformaturi u l-varjaturi tal-veloċità, id-detezzjoni ta' preżenza biex jiġu attivati pompi u ventilaturi f'ċentri kummerċjali, u sistemi ta' awtomazzjoni u kontroll. Dawn ma jottimizzawx biss sistemi tekniċi tal-bini filwaqt li jiffrankaw l-enerġija, imma jżidu wkoll is-sigurtà u s-sikurezza. Il-qawmien ta' kuxjenza, programmi ta' taħriġ, akkwist pubbliku u miżuri fiskali li jippromwovu l-prodotti li sejrin l-aħjar jikkontribwixxu lejn dawn il-finijiet[53]. Il-bini eżistenti joffri l-ikbar ambitu għat-titjib imma jġib miegħu ukoll punti debboli, bħas-sikurezza. Il-Kummissjoni se tniedi studju biex tivvaluta kif ittejjeb is-sikurezza tal-installazzjonijiet elettriċi fil-bini filwaqt li żżid l-effiċjenza fl-enerġija tagħhom u tippermetti l-integrazzjoni sikura ta' sorsi ta' enerġija rinnovabbli u servizzi ġodda bħall-iċċarġjar ta' vetturi elettriċi. Fil-kriżi ta' bħalissa, l-investimenti tal-Istati Membri fit-titjib tal-effiċjenza fl-enerġija ta' bini pubbliku bħall-uffiċċji, l-isptarijiet u l-iskejjel ħaqqhom prijorità ogħla. S'issa, il-miżuri tal-Istati Membri għall-appoġġ ta' investiment għall-effiċjenza fl-enerġija, b'mod partikolari dawk li ffukaw fuq it-tnaqqis tal-konsum tal-enerġija fil-bini, jammontaw għal stimolu fiskali ta' madwar EUR 20 bn, jew 0,16 % tal-PGD tal-UE, matul l-2009-10[54]. Tlaħħiq mal-bżonnijiet tas-soċjetà — swieq ta' tkabbir Il-bżonnijiet attwali u futuri taċ-ċittadini tal-UE ġejjin fost l-oħrajn minn bidliet demografiċi li ġejjin minn soċjetà li qed tixjieħ, li teħtieġ sistemi ta' kura tas-saħħa affidabbli u li ma ddewmekx, il-bini ta' infrastrutturi li jippermettu għixien intelliġenti/għixien megħjun mill-ambjent u enfażi ikbar fuq is-sigurtà. L-IIE b'hekk għandha ambitu usa' biex tiżviluppa teknoloġiji innovattivi għal infrastruttura futura u applikazzjonijiet biex tlaħħaq ma' dawn il-bżonnijiet tas-soċjetà fi żmien pjuttost qasir. L-applikazzjonijiet li ġejjin jgħinu biex jiġu sodisfatti dawn il-bżonnijiet, għandhom bażi teknoloġika u industrijali soda fl-Ewropa u jiddependu aktar minn swieq oħra fuq il-ħolqien ta’ kundizzjonijiet favorevoli ta’ qafas permezz ta’ miżuri ta' politika pubblika speċifiċi. Prodotti elettromediċi Hemm domanda dejjem tikber għal kura tas-saħħa tajba u trattamenti avvanzati. Sistemi ta' E-saħħa se jkunu importanti għax jippermettu tqassim aħjar tal-informazzjoni fost il-professjonisti u mal-pazjenti, b'hekk jinħolqu servizzi tal-kura tas-saħħa iktar faċli għall-pazjenti. Bl-iżvilupp tas-sistemi ta' E-saħħa, l-IIE mhux biss se tgħin lill-pazjenti, imma se toħloq ukoll assi kompetittivi sodi fuq skala globali. Il-Kummissjoni hija determinata li tinkoraġġixxi sistemi ta' komunikazzjoni tal-E-saħħa ġodda, eż. permezz ta' soluzzjonijiet standardizzati. Bini għal għixien intelliġenti u għixien megħjun mill-ambjent Dan is-suq se jkun immexxi kemm minn spejjeż tal-enerġija li dejjem jiżdiedu kif ukoll miż-żieda f'abitazzjonijiet għal persuni waħedhom u li jaħdmu mid-dar. Dawn il-fatturi se jniedu l-iżviluppi fit-teknoloġiji bħal aċċess u kontroll remot interoperabbli u "bini iktar ekoloġiku", inklużi teknoloġiji attivi effiċjenti fl-enerġija. Sigurtà L-UE qiegħda tiffaċċja żieda fit-theddid lis-sigurtà fil-forma ta' attakki terroristiċi u migrazzjoni illegali. L-IIE tal-UE tista' tikkontribwixxi għal din il-fini peress li hi produttur tas-soluzzjonijiet tekniċi meħtieġa[55] sabiex tissaħħaħ is-sigurtà, għaċ-ċittadini, l-infrastruttura u l-utulitajiet, fil-fruntieri tal-UE, u fi ħdan il-qafas tal-ġestjoni tal-kriżi[56]. Is-Suq Intern u l-istandardizzazzjoni Is-sistema tas-suq intern, bl-approċċ regolatorju uniformi tagħha, tiffaċilita ħafna l-moviment liberu tat-tagħmir elettriku. Il-miżuri reċenti biex jinħoloq Qafas Leġiżlattiv Ġdid (QLĠ) għal-leġiżlazzjoni tal-armonizzazzjoni tal-UE għall-prodotti għandha tagħmilha ħafna eħfef għall-IIE u l-oħrajn biex jikkummerċjalizzaw il-prodotti tagħhom. Bħala parti minn dan il-proċess, sa tmiem l-2010 l-Kummissjoni se tabbozza proposta dwar l-obbligi tal-operaturi ekonomiċi u r-rwol tal-entitajiet innotifikati, maħsuba biex il-leġiżlazzjoni rilevanti tkun iktar koerenti. Komponent ieħor tal-QLĠ, ir-Regolament dwar l-Akkreditazzjoni u s-Sorveljanza tas-Suq (RASS), ir-Regolament 765/2008, li jidħol fis-seħħ fl-1 ta’ Jannar 2010, għandu jsaħħaħ is-sistemi ta' sorveljanza tas-suq għall-prodotti. Dawn il-miżuri għandhom ukoll isaħħu l-kredibilità tal-marka CE. L-istandardizzazzjoni hija prerekwiżit għal regoli tal-UE għal prodotti elettriċi. Standards volontarji u speċifikazzjonijiet tekniċi jissupplimentaw ir-rekwiżiti tal-liġi tal-UE. Bl-għajnuna tal-Organizzazzjonijiet Ewropej tal-Istandards (OEI), inkluż is-CENELEC[57], it-teknoloġiji l-ġodda qegħdin jixxerrdu permezz tal-implimentazzjoni tal-istandards elettrotekniċi, billi jiġi pprovdut aċċess għall-innovazzjoni. L-OEI jridu jkomplu jipproduċu l-istandards neċessarji biex jiġi ffaċilitat id-dħul fis-suq ta' sistemi u prodotti effiċjenti fl-enerġija u li ma jagħmlux ħsara lill-ambjent, b'mod partikolari tagħmir elettriku, elettroniku, mekkaniku u tal-ICT. Għal din il-fini, iridu jissodaw l-integrazzjoni tal-aspetti ambjentali u tal-effiċjenza fl-enerġija fil-proċess ta' standardizzazzjoni[58] u jistabbilixxu l-prijoritajiet fi programmi u mandati tax-xogħol relatati. Attivitajiet ta' standardizzazzjoni hemm bżonn ukoll li jsiru parti iktar integrali tal-proġetti RTD skont il-programmi qafas. KONKLUżJONIJIET U SEGWITU Din il-Komunikazzjonijiet tidentifika l-oqsma b'potenzjal ta' tkabbir li l-IIE tista' tagħti kontribut sinifikanti għalihom. B'mod partikolari, il-politiki tal-enerġija u tal-klima tal-UE għandhom jitqiesu bħala opportunità għall-IIE biex jiġu żviluppati negozji ġodda, industriji ġodda u xogħlijiet ġodda, speċjalment fi żminijiet ta' reċessjoni. Implimentazzjoni sħiħa tal-miżuri spjegati hawn taħt għandha tinkoraġġixxi investiment fit-tul fl-infrastruttura tal-enerġija u tiżgura kapital uman b'ħiliet kbar, b'hekk tissaħħaħ il-bażi teknoloġika tal-UE. Ta' min jinnota wkoll li bħala parti mill-aġenda ta' Liżbona l-Kummissjoni qiegħda twettaq monitoraġġ tas-suq u s-settur tal-prodotti bħala segwitu għar-Reviżjoni tas-Suq Uniku[59] inklużi tagħmir tar-radju, televiżiv u ta' komunikazzjoni u tagħmir ewlieni tad-dar, u l-bejgħ bl-imnut ta' tagħmir elettriku tad-dar, radjijiet u settijiet tat-televixin. L-IIE intgħażlet għal din l-investigazzjoni fil-fond tas-settur, bħala wieħed mis-setturi bil-problemi f'termini ta' tħaddim tas-suq u li jkunu wkoll jew importanti ekonomikament jew importanti għat-titjib tal-kapaċità ta' aġġustament tal-ekonomija tal-UE. L-aħħar riżultati ta' dan ix-xogħol huma mistennija fi tmiem l-2009. Iridu jittieħdu l-azzjonijiet speċifiċi li ġejjin: L-industrija għandha: tħaffef l-isforzi tagħha fir-riċerka u l-iżvilupp, pereżempju biex ittejjeb l-effiċjenza fl-enerġija tat-tagħmir f'netwerks tal-elettriku u impjanti elettriċi, l-iktar dawk li jużaw karburanti fossili. tinvesti fl-awtomazzjoni u l-ICT fi ħdan l-applikazzjonijiet industrijali. tmur għal ftehimiet volontarji dwar ir-rendiment tal-enerġija tal-prodotti, meta azzjoni bħal din x'aktarx li twassal għall-ilħuq tal-għanijiet politiċi iktar malajr jew b'mod li jiswa iktar mir-rekwiżiti obbligatorji mingħajr kunflitti mal-liġi tal-UE. tiżviluppa l-armonizzazzjoni f'sistemi ta' kontroll tad-dar intelliġenti, inklużi sistemi ta' kejl intelliġenti, li tippermetti netwerking tat-tagħmir tad-dar u ġestjoni aħjar tat-tagħbijiet elettriċi flimkien ma' kontroll aħjar tat-temperatura. Eżempju tajjeb huwa l-proġett "dar intelliġenti"[60] appoġġjat mill-Kummissjoni. L-utilitajiet huma mħeġġa: itejbu proattivament in-netwerks tal-elettriku li jippermettu l-integrazzjoni ta' portafoll varjat ta' ġenerazzjoni elettrika inklużi sorsi ċentralizzati u deċentralizzati[61], u tagħmir f'impjanti elettriċi biex titnaqqas id-domanda fl-enerġija primarja u l-emissjonijiet ta' CO2, sabiex jiġi żgurat it-tħaddim sew tas-suq tal-enerġija interna u s-sigurtà tal-forniment. L-Istati Membri huma mistiedna: jiffaċilitaw konnessjonijiet ġodda tal-enerġija transnazzjonali li jippermettu użu aħjar ta' kapaċità eżistenti fuq il-bażi ta' responsabilità u kunċetti industrijali. Għandha tingħata attenzjoni għat-tqegħid ta' sistemi ta' kejbils tad-dawl taħt l-art. irawmu soluzzjonijiet li jagħtu spinta għall-użu mill-konsumaturi ta' teknoloġiji li jiffrankaw l-enerġija għall-bini eżistenti u l-bini ġdid, inklużi inċentivi għall-konsumaturi biex jibdlu t-tagħmir l-antik tagħhom b'oħrajn iktar effiċjenti. jiżguraw li l-prodotti mqiegħda fis-suq jikkonformaw mal-leġiżlazzjoni applikabbli. Il-Kummissjoni se: tivvaluta, b'kooperazzjon mal-OEI, il-bżonn għal xogħol ta' standardizzazzjoni biex jiġu koperti r-rekwiżiti tad-DREB u biex tiġi megħjuna l-implimentazzjoni ta' leġiżlazzjoni oħra dwar l-effiċjenza fl-enerġija bħad-Direttiva tal-Ekodisinn, id-Direttiva tal-Ittikkettjar tal-Enerġija u r-Regolamet tal-Ekotikketta. tkompli tappoġġja l-mudell ta' ġestjoni tal-enerġija tal-ISO[62], li se jipprovdi lill-organizzazzjonijiet u lill-kumpaniji b'qafas rikonoxxut largament għall-bini ta' effiċjenza fl-enerġija fil-prattiki ta' ġestjoni tagħhom. tniedi studju biex tivvaluta kif ittejjeb is-sikurezza tal-installazzjonijiet elettriċi fil-bini filwaqt li żżid l-effiċjenza fl-enerġija tagħhom u tippermetti l-integrazzjoni sikura ta' sorsi ta' enerġija rinnovabbli u applikazzjonijiet ġodda oħra. | 4. Il-Kummissjoni se timmonitorizza mill-qrib dawn l-azzjonijiet, miżuri u impatti, b'kooperazzjoni mal-partijiet interessati, li għandhom jirrapportaw fuq il-progress tal-implimentazzjoni tagħhom. B'konformità mal-konklużjonijiet tal-Kunsill tal-Kompetittività ta' Mejju 2009, il-Kummissjoni se tirrapporta fl-2012 dwar l-implimentazzjoni tal-miżuri proposti. Anness I Inizjattivi politiċi tal-UE rilvanti għall-IIE L-iktar politiki tal-UE rilevanti għall-IIE huma: - Il-pakkett tal-klima u l-enerġija, inkluża s-sistema ta' negozjar fl-emissjonijiet (UE SNE) u d-Direttiva 2009/31/KE dwar il-ħażna ġeoloġika tad-dijossidu tal-karbonju[63]. - Is-suq intern fl-elettriku[64], il-Komunikazzjoni "Politika dwar l-enerġija għall-Ewropa"[65], id-Deċiżjoni 1364/2006/KE li tistabbilixxi serje ta' linji gwida għal TEN-E (Netwerks Trans-Ewropej - Enerġija) u l-Green Paper dwar TEN-E[66] bħala parti tat-Tieni Reviżjoni Strateġika tal-Enerġija[67] ppreżentata f'Novembru 2008. - Il-"Pjan ta' Azzjoni dwar il-Produzzjoni u l-Konsum Sostenibbli (PKS) u l-Politika Industrijali Sostenibbli (PIS)"[68], li għandha l-mira li ttejjeb ir-rendiment fl-enerġija u l-ambjent tal-prodotti, b'inċentivi (eż. l-akkwist pubbliku jew il-miżuri fiskali) għall-promozzjoni tal-prodotti bl-aħjar rendiment. - Id-Direttiva tal-Ekodisinn ta' Prodotti li jużaw l-Enerġija (EuP)[69], li ħarġet b'għadd ta' miżuri implimentattivi għal ċerti prodotti. Il-Pjan ta' Azzjoni PKS/PIS fih proposti għall-estensjoni tal-ambitu tad-Direttiva EuP, li jirrevedi r-Regolament tal-Ekotikketta u li tirrevedi r-Regolament tal-Iskema ta' Verifika tal-Eko-Ġestjoni, flimkien ma' Komunikazzjoni dwar l-Akkwist Pubbliku Ekoloġiku. - Il-Pjan ta' Azzjoni dwar l-Effiċjenza fl-Enerġija (PAEE)[70], li jinkorpora 85 miżura leġiżlattiva u miżuri oħrajn li jridu jiġu implimentati mill-2007 sal-2012, li tkopri prodotti, tagħmir, bini, it-trasport, il-konverżjoni tal-enerġija, finanzjament, inċentivi, eċċ. Il-PAEE se tkun riveduta fl-2009. F'Novembru 2008, il-Kummissjoni adottat Komunikazzjoni dwar l-effiċjenza fl-enerġija[71] flimkien mal-proposti għar-reviżjoni tad-Direttiva tal-Ittikkettjar tal-Enerġija u għar-riformulazzjoni tad-Direttiva tar-Rendiment tal-Enerġija tal-Bini. - It-tieni Reviżjoni Strateġika tal-Enerġija[72], adottata f'Novembru 2008, li taġġorna u telabora s-soluzzjonijiet applikabbli lill-IIE u l-industriji l-oħra. - Il-Pjan ta' Azzjoni tat-Teknoloġiji Ambjentali (PATA)[73], li jittratta teknoloġiji u prodotti ekoloġiċi u ambjentali avvanzati li jridu jintużaw f'deċiżjonijiet ta' investiment u xiri. Hija tipprovdi wkoll faċilitajiet ta' finanzjament. - Il-Politika ta' Koeżjoni għall-2007-2013, li l-Istati Membri jistgħu jipprovdu appoġġ finanzjarju għall-IIE kif issuġġerit f'din il-Komunikazzjoni. Il-Linji Gwida Strateġiċi Komunitarji jagħtu prijorità lill-innovazzjoni, appoġġ għall-IŻM u żvilupp sostenibbli. B'reazzjoni għall-kriżi finanzjarja u ekonomika, il-Politika ta' Koeżjoni tippermetti lill-Istati Membri jaċċelleraw u jżidu l-appoġġ għas-servizzi u t-teknoloġiji b'użu baxx ta' karbonju[74]. Pereżempju, emenda proposta għar-Regolament FEŻR tippermetti lill-Istati Membri biex jiddedikaw sa 4 % tal-allokazzjoni totali tagħhom mill-FEŻR għall-investimenti fl-effiċjenza fl-enerġija u fl-enerġija rinnovabbli fid-djar. - Il-Proposta għal Direttiva dwar l-emissjonijiet industrijali (IPPC)[75], li tirriformula seba' Direttivi eżistenti fi strument leġiżlattiv ċar u koerenti wieħed. Din se twassal għal benefiċċji sinifikanti għall-ambjent u s-saħħa umana billi jitnaqqsu l-emissjonijiet industrijali dannużi madwar l-UE, b'mod partikolari permezz ta' applikazzjoni aħjar tal-Aqwa Tekniki Disponibbli. - L-istudju għaddej tal-fattibilità dwar it-twaqqif ta' kunsilli settorjali dwar l-impjiegi u l-ħiliet fil-livell Ewropew li jista' potenzjalment iwassal għall-ħolqien ta' kunsilli ta' din ix-xorta għall-IIE jekk ir-rappreżentanti tas-settur jappoġġjaw din l-inizjattiva. Anness II Finanzjament tal-UE għall-attivitajiet tal-IIE | L-istrumenti li ġejjin huma sorsi potenzjali għal għotjiet, self, garanziji fuq self, kapital privat, ekwità privata, għajnuna teknika jew sussidji fuq ir-rata tal-imgħax jew kapital ta' riskju. - Il-Fondi tal-Politika ta' Koeżjoni — Għall-perjodu 2007-2013, il-pjan tal-Istati Membri biex jintużaw iktar minn EUR 10 biljun minn dawn il-Fondi għall-appoġġ tal-proġetti tal-enerġija sostenibbli, pereżempju, l-infrastruttura, il-koġenerazzjoni, l-enerġiji rinnovabbli, l-effiċjenza fl-enerġija u t-taħriġ u s-servizzi inklużi l-verifiki tar-rendiment tal-enerġija. Dan l-ammont se jkun ikkomplementat minn finanzjament pubbliku u f'xi każi minn finanzjament privat li jista' potenzjalment jirduppjah.Apparti dan, il-Politika ta' Koeżjoni tipprovdi l-ikbar appoġġ tal-UE għall-IŻM, xi EUR 55 biljun, li tkopri l-aċċess għall-kapital, is-servizzi avvanzati tan-negozju, start-ups, inizjattivi għenieqed, miżuri għall-istimolu tal-RTD, ekoteknoloġiji u proċessi eċċ. Dan l-ammont għandu jiżdied ukoll bil-kapital privat u pubbliku nazzjonali. - Is-Seba' Programm ta' Qafas għall-RTD[76] — EUR 2,35 biljun matul il-perjodu 2007-2013 għall-enerġija mhux nukleari, bħall-ġenerazzjoni tal-enerġija rinnovabbli, il-qbid tas-CO2 t-teknoloġiji tal-ħżin, teknoloġiji ta' faħam nadif, netwerks ta' enerġija intelliġenti, effiċjenza u ffrankar tal-enerġija u l-għarfien għat-tfassil tal-politika tal-enerġija. - Il-Programm ta' Kompetittività u Innovazzjoni (PKI)[77] — EUR 700 miljun fil-programm operattiv tiegħu l-Ewropa b'Enerġija Intelliġenti matul il-perjodu 2007-2013 huwa mirfugħ għall-appoġġ għall-miżuri fl-oqsma tal-enerġija b'użu baxx tal-karbonju, teknoloġiji innovattivi, effiċjenza fl-enerġija u sorsi ta' enerġija rinnovabbli, użu razzjonali ta' riżorsi tal-enerġija u leġiżlazzjoni speċifika għall-enerġija. - In-Netwerks Trans-Ewropej tal-Enerġija TEN-E[78] — EUR 155 miljun matul il-perjodu 2007-2013 biex tiġi megħjuna tippromwovi l-interkonnessjoni u l-interoperabilità tal-elettriku u l-infrastrutturi tal-gass. - Il-Politika Agrikola Komuni[79] — EUR 3 biljun għall-investimenti li ma jagħmlux ħsara għall-ambjent fl-iżvilupp rurali, bħal għelejjel tal-enerġija perenni, pjanti tal-bijoenerġija, titjib fl-effiċjenza fl-enerġija tal-makkinarju jew is-sorsi tal-enerġija rinnovabbli għal użu fl-irziezet jew l-użu lokali[80]. - Il-Fond Soċjali Ewropew[81] għall-bini ta' kapaċità u taħriġ vokazzjonali biex jiġu limitati nuqqasijiet f'teknoloġiji effiċjenti fl-enerġija u li ma jagħmlux ħsara lill-ambjent. Sorsi addizzjonali li jistgħu jintużaw: - Ħafna Stati Membri joffru inċentivi għall-konsumaturi biex jixtru prodotti effiċjenti fl-enerġija bħal vawċers għax-xiri jew eżenzjoni mill-ħlas tat-taxxi personali fuq id-dħul. Meta inċentivi bħal dawn jingħataw mingħajr diskriminazzjoni bbażata fuq l-oriġini tal-prodott, ġeneralment ma jkunux jikkostitwixxu għajnuna mill-Istat. Għajnuna mill-Istat li tappoġġja teknoloġiji li ma jagħmlux ħsara lill-ambjent jew li jiffrankaw l-enerġija jistgħu jkunu permessi bil-kundizzjonijiet stipulati fil-linji gwida Komunitarji dwar l-għajnuna mill-Istat għall-ħarsien ambjentali[82], adottati bħala parti mill-Pakkett tal-Klima f'Jannar 2008. Għajnuna mill-Istat li tappoġġja l-proġetti ta' RTD/Innovazzjoni, għenieqed, azzjonijiet innovattivi, u s-self ta' persunal bi kwalifiki għolja tista' tingħata lill-IŻM u lil intrapriżi kbar bil-kundizzjonijiet stipulati fil-Qafas Komunitarju għall-Għajnuna mill-Istat għar-Riċerka u l-Iżvilupp u l-Innovazzjoni[83]. - Ir-Regolament għal Eżenzjoni Ġenerali Sħiħa ("REĠS")[84] joffri ambitu wiesa' għall-Istati Membri biex tingħata għajnuna b'appoġġ għall-ħarsien ambjentali faċilment u minnufih mingħajr ma tiġi nnotifikata l-Kummissjoni. - Taqsira konċiża tal-leġiżlazzjoni dwar il-possibilitajiet ta' appoġġ lill-IŻM, mhux biss għall-ħarsien ambjentali imma wkoll, pereżempju, biex tingħata spinta għall-attivitajiet ta' RTD/Innovazzjoni, għenieqed jew miżuri għal kapital ta' riskju, hija ppreżentata fil-"Ktejjeb dwar ir-regoli tal-għajnuna mill-Istat għall-IŻM"[85]. - Il-garanziji huma forma oħra ta' għajnuna mill-Istat għall-inkoraġġiment ta' finanzjament privat[86]. - Fis-17 ta' Diċembru 2008, il-Kummissjoni adottat qafas temporanju għall-għajnuna mill-Istat li awtorizza lill-Istati Membri biex iħaffu l-aċċess għall-finanzjament għall-kumpanijiet permezz ta' garanziji sussidjati u self sussidjat għall-investmenti fi prodotti li jmorru lil hinn mill-istandards ambjentali tal-UE. Hija tippromwovi teknoloġiji nodfa u effiċjenza fl-enerġija[87]. [1] Dok 10082/09. [2] Għall-prodotti koperti ara: http://ec.europa.eu/enterprise/electr_equipment/electrareport_annex1.pdf. [3] http://epp.eurostat.ec.europa.eu/portal/page?_pageid=0,1136217,0_45571467&_dad=portal&_schema=PORTAL. [4] http://ec.europa.eu/enterprise/electr_equipment/electra.htm. Ir-Rapport ELECTRA kien abbozzat bl-għajnuna tal-Kummissjoni Ewropea imma mhux bilfors tirrifletti l-opinjoni tal-Kummissjoni. [5] COM(2008) 800. [6] Ministudju dwar "Is-sinerġiji bejn l-istrumenti tal-UE li jappoġġjaw l-innovazzjoni", Ġunju 2008. [7] http://www.enterprise-europe-network.ec.europa.eu/index_en.htm. [8] COM(2008) 652. [9] Inizjattiva Europe INNOVATM http://www.europe-innova.org/index.jsp. [10] http://www.ipr-helpdesk.org/. [11] C(2008) 1329. [12] http://ec.europa.eu/economy_finance/publications/publication13083_en.pdf. [13] Għal-lista, ara: http://cordis.europa.eu/technology-platforms/individual_en.html. [14] COM(2007) 723. [15] COM(2008) 865. [16] http://ec.europa.eu/social/main.jsp?langId=en&catId=89&newsId=529&furtherNews=yes. [17] COM(2008) 868. [18] http://ec.europa.eu/social/main.jsp?catId=102&langId=en [19] http://ec.europa.eu/education/index_en.htm. [20] COM(2007) 496; http://ec.europa.eu/enterprise/sectors/ict/e-skills/index_en.htm. [21] http://ec.europa.eu/research/era/index_en.html. [22] Id-Direttiva tal-Kunsill 2009/50/KE tal-25 ta’ Mejju 2009, ĠU L 155, 18.06.2009 . [23] http://ec.europa.eu/enterprise/electr_equipment/electrareport_annex3.pdf – il-valuri tas-suq għall-forniment tal-enerġija u awtomazzjoni jiżdiedu minn EUR 22 biljun u EUR 58 biljun għal EUR 34 biljun u EUR 84 biljun rispettivament mill-2005 sal-2020. [24] COM (2005) 265. [25] COM(2006) 545. [26] http://ec.europa.eu/enterprise/electr_equipment/electrareport.pdf. [27] Dok 17271/1/08 — Konklużjonijiet tal-Presidenza Diċembru 2008. [28] http://ec.europa.eu/energy/publications/doc/statistics/part_2_energy_pocket_book_2009.pdf p.30. [29] "Energy Technology Perspectives 2008" tal-Aġenzija Internazzjonali tal-Enerġija. [30] "Energy Technology Perspectives 2008" tal-Aġenzija Internazzjonali tal-Enerġija. [31] Id-Direttivi 2004/8/KE u 2007/74/KE. [32] "Energy Technology Perspectives 2008" tal-Aġenzija Internazzjonali tal-Enerġija. [33] Id-Direttiva 2009/28/KE tal-Parlament Ewropew u tal-Kunsill tat-23 ta’ April 2009, ĠU L 140, 5.6.2009, p. 16–62. [34] Is-sistema tan-netwerk t'issa hija mibnija primarjament għad-distribuzzjoni tal-elettriku f'direzzjoni waħda. [35] http://ec.europa.eu/enterprise/electr_equipment/electrareport_annex2.pdf. [36] Id-Direttiva 2005/32/KE dwar l-eko-disinn ta' Prodotti li jużaw l-Enerġija (EuP); ĠU L 121, 22.7.2005. [37] Netwerks elettriċi taħt l-art għandhom limitazzjonijiet biex jieħdu post wajers għaddejjin bl-arbli, b'mod partikolari minħabba li għandhom tagħbija kapaċitattiva kbira li trid tkun ikkumpensata kull 50km. [38] COM(2007) 135. [39] COM(2005) 265. [40] http://ec.europa.eu/enterprise/electr_equipment/electra.htm. [41] http://www.iso.org/iso/pressrelease.htm?refid=Ref1122. [42] Ir-Regolament tal-Kummissjoni (KE) Nru 640/2009. [43] Green Paper dwar l-effiċjenza fl-enerġija. [44] COM(2006) 545. [45] http://ec.europa.eu/enterprise/automotive/pagesbackground/competitiveness/index.htm. [46] B'konformità mar-Regolament (KE) Nru 443/2009 li jistabbilixxi standards ta' rendiment għall-emissjonijiet minn karozzi ġodda tal-passiġġieri bħala parti mill-approċċ integrat tal-Komunità biex jitnaqqsu l-emissjonijiet ta' CO2 minn vetturi ħfief. Jekk jogħġbok ara: http://ec.europa.eu/environment/air/transport/co2/co2_home.htm. [47] CARS 21 Konferenza ta' Livell Għoli dwar ir-Reviżjoni ta' Nofs il-Medda — Konklużjonijiet u Rapport. [48] Green Paper dwar l-effiċjenza tal-enerġija. [49] COM(2006) 545. [50] Ir-Regolament tal-Kummissjoni (KE) Nru 244/2009 u r-Regolament tal-Kummissjoni (KE) Nru 245/2009. [51] L-Aġenzija Franċiża għall-Ġestjoni tal-Enerġija u l-Ambjent. [52] COM(2008) 241. [53] COM(2008) 660. [54] http://ec.europa.eu/economy_finance/publications/publication15666_en.pdf p.57-63 u p.72. [55] http://ec.europa.eu/enterprise/electr_equipment/electrareport_annex3.pdf. [56] Ara wkoll COM(2009) 149 dwar il-Ħarsien tal-Infrastruttura Kritika ta’ Informazzjoni . [57] http://www.cenelec.eu. [58] Il-Komunikazzjoni "Integrazzjoni tal-Aspetti Ambjentali fl-Istandardizzazzjoni Ewropea" COM(2004) 130 finali. [59] http://ec.europa.eu/citizens_agenda/docs/sec_2007_1517_en.pdf [60] http://www.smartenergyhome.eu/ . [61] COM(2008) 241 u r-Reviżjoni Strateġika tal-Enerġija aġġornata. [62] http://www.iso.org/iso/pressrelease.htm?refid=Ref1122. [63] ĠU L 140, 5.6.2009. [64] COM(2007) 528. [65] COM(2007) 1. [66] COM(2008) 782. [67] http://ec.europa.eu/energy/strategies/2008/2008_11_ser2_en.htm. [68] COM(2008) 397. [69] 2005/32/KE. [70] COM(2006) 545. [71] COM(2008) 772. [72] http://ec.europa.eu/energy/strategies/2008/2008_11_ser2_en.htm. [73] COM(2004) 38. [74] COM(2008) 876 "Politika ta' Koeżjoni: Investiment fl-ekonomija reali". [75] COM(2007) 843 finali. [76] http://cordis.europa.eu/fp7/home_en.html. [77] http://ec.europa.eu/cip/index_en.htm.; http://ec.europa.eu/energy/intelligent/index_en.html. [78] Id-Deċiżjoni 1364/2006/KE. [79] http://ec.europa.eu/agriculture/bioenergy/index_en.htm. [80] Ir-Regolamenti (KE) Nru 1698/2005 u Nru 1974/2006. [81] http://ec.europa.eu/employment_social/esf/index_en.htm. [82] http://ec.europa.eu/comm/competition/state_aid/legislation/horizontal.html. [83] ĠU C 323, 30.12.2006, p. 1 http://eur-lex.europa.eu/LexUriServ/LexUriServ.do?uri=OJ:C:2006:323:0001:0026:EN:PDF. [84] Ir-Regolament tal-Kummissjoni (KE) Nru 800/2008 tas-6 ta’ Awwissu 2008 li jiddikjara ċerti kategoriji ta’ għajnuna bħala kompatibbli mas-suq komuni (Regolament għal Eżenzjoni Ġenerali Sħiħa) skont l-Artikoli 87 u 88 tat-Trattat ĠU L 214, 9.8.2008, p. 3. [85] http://ec.europa.eu/competition/state_aid/studies_reports/sme_handbook.pdf. [86] 2008/C 155/02. [87] COM(2008) 800 p. 10, kif emendat fil-25 ta' Frar 2009, ĠU C 83, 7.4.2009. Verżjoni kkonsolidata: http://eur-lex.europa.eu/LexUriServ/LexUriServ.do?uri=OJ:C:2009:083:0001:0015:MT:PDF